Resolució 5 novembre de 2015, de finalització de la Reclamació 2/2015 amb acord de mediació
Finalitzacio_amb_acord_mediacio
Administració reclamada: Departament de Territori i Sostenibilitat
Paraula/es clau: Generalitat, Municipis, Ajuntament de la Riba, Ajuntament de Montblanc, Ajuntament de Mont-Ral, Medi Ambient, Espais Naturals, Contractes d'obres, Autoritzacions, Subvencions, Derivació
Per tot això, i atès que en l'acord de mediació i en la informació que consta a l'expedient no s'aprecia la concurrència d'elements contraris a l'ordenament jurídic, el Ple de la GAIP, en la sessió de 5 de novembre, aprova per unanimitat aquesta
En relació amb la reclamació presentada pel senyor contra la Generalitat de Catalunya per la desestimació parcial de la informació pública sol·licitada a aquella administració, relativa a les autoritzacions tramitades i emeses per a la reconstrucció d'una passera sobre el riu Brugent, i en el marc del procediment de mediació, les parts han pres, i així ho fan constar, el següent acord:
Primer: La part reclamant es considera plenament satisfeta amb la informació que li ha estat facilitada, en suport informàtic, per part de la Generalitat de Catalunya amb data 28 de setembre de 2015.
L'índex de la informació subministrada és el següent:
- Sol·licitud de subvenció (sol·licitud ajut per al finançament d'actuacions en els espais naturals protegits de Catalunya-PDR de Catalunya 2007-2013, mesura 227.02)
- Informe tècnic i proposta atorgament dels ajuts per al finançament d'actuacions en els espais naturals protegits de Catalunya per l'any 2014
- Notificació concessió ajut i acusament de rebuda
- Informe Comissió Valoració línia 2 d'ajuts als espais del PEIN sobre els expedients de subvenció presentats a l'empara de la línia 1 de l'Ordre AAM/167/2014
- Informe complementari a la proposta d'atorgament de la línia 2 en relació a la no aplicació de l'apartat 8.2.1.i) de les bases reguladores dels ajuts convocats mitjançant l'Ordre AAM/167/2014
- Resolució d'atorgament de subvenció referent a la línia 2 d'ajuts als espais del PEIN, a l'empara de l'Ordre AAM/167/2014
- Sol·licitud de pròrroga per a presentar la justificació de la subvenció atorgada
- Informe-proposta sobre la pròrroga sol·licitada
- Resolució d'atorgament de pròrroga
- Justificació de la Subvenció presentada per l'Ajuntament de La Riba:
- Transferència bancària del pagament de la factura
- Memòria de les actuacions realitzades
- Certificat de les partides pressupostària on s'han imputat les despeses justificades
- Certificat que acredita el compliment de la normativa de contractació
- Certificat que acredita la titularitat dels terrenys
- Consulta situació de deute a AEAT-ATC-TGSS
- Acta de visita de certificació dels ajuts per al finançament d'actuacions en els Espais Naturals Protegits de Catalunya per l'any 2014
- Certificació i proposta de pagament dels ajuts per al finançament d'actuacions en els Espais Naturals Protegits de Catalunya per l'any 2014
- Decret 115/2015, de 22 de juny, de canvi de denominació d'un departament i de modificació del Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya
- Correu de tramesa de la petició de la Unitat d'informació del Departament de Territori i Sostenibilitat a la Unitat d'Informació del Departament d'Agricultura, Ramaderia, Pesca i Alimentació
- Correu de resposta Assessoria Jurídica demanant veure l'expedient
- Correu de la UI a les unitats gestores demanant l'expedient
- Correu del DARP al cap del Servei d'Informació i Comunicació del Departament de Territori i Sostenibilitat informant de la Resolució i documentació que es va trametre el dia 6 d'agost al Sr.
- Resolució de la Demarcació de Tarragona de l'Agència Catalana de l'Aigua d'autorització d'obres que afecten el domini públic hidràulic per a la recuperació del camí de Brugent
Pel que fa a la resta de la informació inicialment sol·licitada per la part reclamant, la Generalitat l'ha informat que no disposa d'ella, en ser de competència municipal, i acredita la derivació realitzada als Ajuntaments de La Riba, Mont-ral i Montblanc lliurant a la part reclamant còpia de sengles escrits.
La part reclamant entén i accepta que s'ha d'adreçar a aquests Ajuntaments per a fer efectiva la seva petició d'accés a la informació pública.
Tercer: Com sigui que la reclamació està plantejada exclusivament contra la Generalitat de Catalunya, i considerant satisfactòria la informació que ha rebut d'aquesta administració, la part reclamant considera satisfet l'objecte de la seva reclamació, amb reserva i sens perjudici del dret que li empara, per al cas que els ajuntaments referenciats no li proporcionin adequadament la informació requerida, de plantejar nova reclamació davant la GAIP si ho considera adient.
D'acord amb això, les parts aproven aquest Acord de mediació, amb el que es posa fi a la reclamació 2/2015.
Aquest Acord de mediació es regeix per la Llei 19/2014, del 29 de desembre, de transparència, accés a la informació pública i bon govern, i segueix allò previst pel Manual de mediació de la GAIP, els aspectes més destacats del qual es recullen en el document annex " Característiques bàsiques del procediment de mediació per a l'accés a la informació pública".
Tots aquests documents són coneguts per les parts i mereixen llur conformitat.